Sikuvwuntauzya Kasimpe Ulabuzya: Ellen White Ulavwiila | Cibeela Catatu - Cicaalizya
Mibuzyo ili Kkumi aumwi Iijatikizya “Cikombelo ca Masimpe”
a Kudilika mucibi kwa Mbunga ya SDA mbuli Mubili Omwe . . . Yavwiilwa kuzwa mu
Kulemba kwa Ellen White:
Mubuzyo wakutaanguna: Nkaambo nzi mucizyi White ncaakamukalalila Stanton caantangalala mu 1893 akaambo kakubanda cikombelo kuti ngu Bbabbuloni?
“Malailile a Kristu ku Cikombelo ca Laodicea akali kucitigwa…” {Review and Herald Articles,vol. 6, 513.}
Mubuzyo wabili: Hena Ellen White, kakwiindide biyo myaka yosanwe mu 1898, wakabona cikombelo kacili muciimo cimbi?
“Aabo batama kuti basyoma kasimpe tabakwe nguzu Yahuwah nzyanga wabapa kuti nibalikusyoma ncobeni, akukakatila kuba mu Cinkonzya Cakwe. Cikombelo cili muciimo ca Laodicea. Yahuwah tako mukati kaco.” {Manuscript 156, 1898- Notebook Leaflets from Elmshaven Library. Vol. 1, Need of Self-Sacrificing Effort, p. 99.}
Mubuzyo watatu: Mumulongo waciindi ooyu 1891-1900, Mucizyi White wakalongela ku Australia. Kubonekaanga eeci ticaali ciindi cibotu cakuzwa kubbazu lyomwe lyanyika kuya kubbazu limwi, kulanganya azyabupaizi zyaali kutola busena akataa basololi abapati ba SDA. Nkaambo nzi ncaakasikila amuzeezo ooyu?
“Mwami taakali mukusiya nyika ya Amerika kwesu. Taakayubununa kuti nkokuyanda kwakwe kusiya Battle Creek. Mwami tanaakakanza eeci pe, pele wakamulekela inywe [mbunga yeendelezya cikombelo] kuti mutobele kweezyeezya kwenu. Mwami wakalikuyanda kuti W. C. White, banyina,ababelesi bakwe kabakkede mu Amerika. Twakaliyandikide akataa mulimo, nkabela kuti inywe mumuuya nimwakabona zyaali kutola busena, webo [O. A. Olsen, GC President] nootakazumizya zyakacitika. Pele Mwami nguubona myoyo ya boonse. Kwakali kuyandisya kupati kuti tulonge, akuti Mwami wakacilekela eeci kuti citole busena. Aabo bakakatala kumvwa bumboni bwakapegwa bakacaala kabatajisi aabo bakapa bumboni. Kuzanduka kwesu kuzwa ku Battle Creek kwakali kucita kuti tusiile bantu nzila yakutobela mizeezo akuyanda kwabo, njibaali kuyeeya kuti ilaatala lya nzila ya Mwami. … Taakali Mwami wakapanda kaambo aaka. Nsyeekapegwa mumuni wakusiya Amerika nokuba asyoonto pe.” {The Ellen G. White 1888 Materials. Letter to O. A. Olsen, December 1, 1896. Chapter 187, p. 1622-3.}
Mubuzyo wane: Busololi bwa Cikombelo ca SDA buyaama kapati akaambo aaka: “Ndasinizya kubasazima abacizyi kuti cikombelo ca Kristu, nokuba kuti ciluubukide akubaa kampenda, ncecintu cilikke anyika Ncalanganya mubulemu Bwakwe.” Ncikombelo nzi ncaakali kwaamba mucizyi aawa?
“Yahuwah ulaa cikombelo. Tacisyi Kkathedulo lipati, nokuba camfulumende, nokuba zyikombelo ziindeneyindene; mbantu bayanda Yahuwah akubamba milawo Yakwe. ‘ Aabungene bobile nanka botatwe muzina lyangu, aawo Mpeli akati kabo’ (Mateyo 18:20). Kristu nkwali nokuba akataa bongaye balicesya, eeci ncecikombelo ca Kristu eeci, nkaambo aabede Uli Atala alimwi Uusetekene uupona kutamani mpaali cikombelo.” {The Upward Look, p. 315. (Emphasis supplied)}
Cikombelo “calo ncecintu cilikke anyika ncalanganya abulemu Bwakwe” tacikonzyi kuba cikombelo ca SDA, nkaambo Ellen White wakasyomezya mu 1898 kuti “ Yahuwah takwe akati kabo,” akusyomezya mu 1903 kuti eeci cikombelo cakagwisyigwa bulemu Bwakwe naakaamba kuti, “Mbubuti munzi uusyomeka mbwaaba sibwaamu!’ Ŋanda ya Taata yaba ŋanda yamakwebo, acibaka bulemu Bwakwe mpobwayaamuka.” Mbulemu Bwakwe nobuliko ncobeni, “ncecilikke cikonzya kuba cikombelo.” Aboobo, mbubeji bwini bwabasololi ba Cikombelo ca SDA kulibanda kuti Cikombelo ca SDA “ncecintu cilikke anyika ncalanganya abulemu Kwakwe.”
“Kusikila kumamanino aciindi, Muuya unookkede a cikombelo camasimpe.” {Acts of the Apostles, p. 55. (Emphasis supplied)}
Basololi ba Cikombelo ca Balangila Kuboola ba buzuba bwa Ciloba abalo bali kubelesya kwaamba bwakaamba a Ellen White mukulesya basicikombelo kuti batasiyi cikombelo: “cikombelo cilangikaanga ciyanda kuwa, pele taciwi. Mpocicili, liya basizibi nobani kusebwa mu Ziyoni—busenga bwazandulwa kumaila mabotu…. Basyomeka bacaalizya basalazya miiya yabo kwiinda mukutobela kasimpe balajana nguzu mukusolekwa ooku, akutondezya bubotu bwa kusetekana akataa kudilika mucibi.” {Selected Messages, vol. 2, 380.}
(Cikombelo cilimunkondo: cikombelo cabana Kristu anyika…; mbombubo mbocaandeene a cikombelo cizundide, naa kujulu. – Webster’s 1828 Dictionary)
“Aabo bayeeya kuti cikombelo cilimunkondo ncecikombelo cizundide tabaluleme kapati.” – The Upward Look, p. 152. (Emphasis supplied)
Mubuzyo wasanu: Muli baHebrayo 12:18-24, twiiya ekklesia wa Ziyoni, walo usyomeka alikke mumulengalenga oonse, ulaamunzi mupati mu Jerusalema Wakujulu. Ngu ekklesia wabangele, ukondwa bulemu bwa Taata a Mwana. Alimwi ngu ekklesia wamuzyalwa kutaanguna, nkokuti aabo balicesya, basyomeka akulisalazya kwiinda muluyando Lwakwe; mbabasangana mu Ekklesia Wakujulu ( walo balimuli nguwo “bali lembedwe Kujulu”). Eeci “ncecikombelo” calo mukondo iizya “cilangikaanga ciyanda kuwa, pele taciwi.” Ninzi acimwi ncotunga twayiya kuzwa ku Mucizyi White cijatikizya ekklesia uuzunda Wakujulu?
“Bantu bacikombelo cizundide – cikombelo ca Kujulu – bayoozumizigwa kuswena munsaa bacikombelo cili munkondo , akubagwasya nzyobayanda.” {The Southern Watchman, September 8, 1903 – Power from Above.}
“Mulimo ulaafwi kujalwa. Bantu bacikombelo cili munkondo bacisyomeka mbabayooba cikombelo cizundide.” {Letter 32, 1892. – Evangelism, Chapter 20 – The Message Triumphant, p. 707.}
“Nkaambo tiitwaboola kumulundu uukonzya kujatwa … pele twaboola ku Mulundu wa Ziyoni, kumunzi wa Yahuwah uupona, Jerusalema wakujulu, kumbunga iitabaliki yabangele, kumuswaangano acikombelo ca simuzyalwa kutaanguna, balo balembedwe kujulu, akuli Yahuwah Mubetesi waboonse, akumiiya yabantu baluleme bagwisyidwe kampenda, akuli Yahushua Utwiiminina mucizuminano cipya, akubulowa bwakusansaila, bwaambilizya zibotu kwiinda bwa Abela.” {Review and Herald, November 8, 1906. par. 9.}
Mubuzyo 6: Ino ndilili cikombelo nociyoo bonekaanga “ciyanda kuwa, pele taciwi”? Ndilili eeci nociyootola busena?
“Bantu ba Yahuwah bayoonjila kupenga akukatazyigwa kupandululwa amushinshimi kuti nciindi camapenzi a Jakobo…. Busiku Jakobo naakakatazyigwa mumoyo, naakatingaana mumupailo kuti avwunwe kujanza lya Esau (Matalikilo 32:24-30), ciiminina bweende bwabantu ba Yahuwah muciindi camapenzi…. Nkamu ya Jakobo, kiitakwabilidwe, YAABONEKAANGA IYANDA KUZUNDWA MUBULWANI AKUJAYIGWA.” {The Great Controversy, (1911 edition), p.616. (Emphasis supplied)}
Mubuzyo waciloba: Hena ninzi ciyoocitika kuli baabo bacaala mucikombelo cakali munkondo ca SDA, bakaka kusangana mulusyomo acikombelo cizundide ca Ziyoni mumunzi wa Jerusalema Wakujulu?
“Amubale cibalo cipati ca Ezikiya 9. Aaya majwi ayoozuzikwa cakumaninina ncobeni pele ciindi mbociiya kwiinda, ibantu baloona. Balakaka kulicesya mumiiya yabo kuti basanduke. Talikalampi Mwami kacibikkilila bantu aaba balo bayubunwidwe tusimpe tuyandika tupati, pele bakaka kubikka tusimpe ootu mubweende bwabo. Ciindi ncisyoonto. Yahuwah ulaita; hena WEBO ulamuswiilila? Hena WEBO ulawutambula mulumbe Wakwe? Hena WEBO uyoosanduka nocitanamana ciindi? Linolino, linolino kapati, kaambo kali koonse kayoozekwa kwakutamani.” {Letter 106, 1909, pp. 2, 3, 5, 7. (To The churches in Oakland and Berkeley, September 26, 1909.)- E.G. White Manuscript Releases, vol. 1, p. 260. (Emphasis supplied)}
“Mwami ulabala moyo mbuli bbuku lijudwe. Bantu batayaani ali Yahuwah bacitide zintu zinji zyamizeezo yamyoyo yabo mibyaabi. Mwami waamba boobu kujatikizya mbabo, ‘ Banyonena Ndime syule lyabo, kutali busyu, nokuba kuti ndakabayiisya, kufuma kubuka akubayiisya; pele tabaswiilili kuti batambule kulaililwa.’ Tulaakati ka ntenda zya mazuba aamamanino, ciindi cilaafwi kusika cishinshimi ca Ezekiya 9 nociyoozuzikwa; eeci cishinshimi ceelede kubalwa cakuntontomana, nkaambo ciyoozuzikwa kusikila abbala lili lyoonse.” {The Ellen G. White 1888 Materials. Chapter 158, To A.R. Henry, Oct 27, 1894, p. 1303. (Emphasis supplied)}
Mubuzyo walusele: Tulizyi kuzwa mukulemba kwa Ellen White kuti cikombelo ca SDA ciyooyinduluka zyaacitika mumusela wa Isirayeli wansiku, akuya kumamanino aakonzyene. Hena kuli naakainduluka kwaamba cili kale muMangwalo cijatikizya bantu Bakwe basyomeka niibazanduka kuzwa ku Isirayeli wansiku musyule lyamwaka AD34?
“Mbuli banalumi ba Isirayeli mbubaali bakamboni bamicito isofweede yabapaizi, bakabona kuti cilikabotu kuti mikwasyi yabo itabooli kucibaka cikombelwa. Bunji bwabo bakazwa ku Shiloh kabanyongene mumyoyo, akukalala, kusikila nibakalipeda zipaizyo lwabo beni, akwiima akuti zilatambulika kuli Yahuwah mbubwenya buyo, mukuti basiye zisofweede zyakali kucitwa mu Cikombelo.” {E.G. White, The Signs of the Times, vol. 1, p. 264, col. 3, December 1, 1881. (Emphasis supplied)}
Nkabela kwiima akuti taakwe wakalizandula kubusofwaazi bwa Isirayeli wansiku nkubeja kwabasololi ba cikombelo ca SDA sunu. Tulizyi kuzwa kuli Jeremiya cibalo 26 kuti Shiloh wakapwayaulwa akubula akantu; muzisyidwe kwakaboneka kuti Shiloh wakapwayaulwa myaka cuulu amwaanda Kanata Zyalwa Mufutuli. Eeci citondezya kuti batobeli Bakwe bakasimpe mu Isirayeli wansiku bakalikulizandula kuli zyaali kucitika kutempele kutalikila lya myaka cuulu amwaanda amusyule lya waawo. (http://www.biblearchaeology.org/post/2008/04/From-Ramesses-to-Shiloh-Archaeological-Discoveries-Bearing-on-the-Exodus-Judges-Period.aspx#Article)
Kuli twaambo tulemu sunu ncokweelede kuzanduka Cikombelo ca SDA kwiinda twaajisi basyomeka Bakwe muciindi ca Isirayeli wansiku. Sunu, Cikombelo ca SDA cilijatikene kubeleka akuswaanganya zikombelo ziwide zya mubuna Kristu bwasunu, ambunga ya Zisi Zyiswaangene ayalo. Cikombelo cilekela zikolo, zibbadela, azikolo zipati zyaco kumulazyo yanyika, akulomya kuligwisya cili coonse cicaandanya azikombelo ziwide, kutegwa ciswaangane a zikombelo eezi.
“Eelyo aabo balisanganya anyika, pele kabacilyaamba kusalala, bakombelela kulibunga abaabo bakazya kasimpe lyoonse tweelede kubayoowa akubatantamuka cakutalelema mbubwenya mbuli Nehemiya mbwaakacita. Eeci ncobacita citalikila kuli sinkondonyina wabubotu boonse. Kuyooma kwabasowa ciindi kwalo kweelede kutantamukwa cakutaimaima sunu alyalo mbuli kale. Kufumbwa ciyanda kudenuna kasimpe kabantu ba Yahuwah mukusololelwa Kwakwe, ceelede kulesyegwa.” {Prophets and Kings, p. 660. (Emphasis supplied)}
Mubuzyo wafuka: Muuya wa Yauwah, kwwinda muli Ellen White, wakati Cikombelo ca SDA ngu sibwaamu mu 1903. Eeci cakabikka cikombelo amusunko, akuyandika kweempwa mbuli mbunga yomwe, kutegwa cikombelo cizwe mumusunko wabulemu ooyu. Hena kuti cikombelo tiicakeempwa, nkabela akuba cibeela ca Bbabbuloni uwide cakutajokoloka wakali kukonzya kuba muzeezo ooyu mukuyeeya kwa Ellen White?
“Tuleelede mbuli bantu bomwe kubuka akusalazya civwuka ca Isirayeli. Kutalijata, mamambe, azimwi zitasetekene zizyaabunjila kanji akati kesu…Tuli muntenda yakuba mucizyi wa Bbabbuloni uwide, mukuzumizya zikombelo zyesu kusofwaala akuzula muuya uli oonse uusesemya, citeente camuyuni oonse usesemya utasalali, nkabela inga katusalala kuti tatuciti eeco citupyona kububyaabi buliko?” {E. G. White, Manuscript Releases No. 449, pp. 17, 18.}
Mubuzyo wa Kkumi: Hena mucizyi muka White kuli naakali kulangila kuti inga wasiya cikombelo ca SDA naakacili mumulimo wakwe?
“Kuli zyeelede kuzyokololwa, nkaambo musinze aboofu mumuuya ulatalaa bantu bakalelekedwe amuuya mupati azyiindi zibotu zinjaanji. Mbuli basikuzyokela bakazwa muzikombelo zyamazubaano,pele lino bacita mulimo uukonzyana wakacitidwe azikombelo eezyo. Tiitwalikungila kuti kuyandika kuba kuzanduka alimwi {MS: 1216,pp.5-6. (Emphasis supplied)}
Mubuzyo wa kkumi akamwi: Nkusinizya nzi nkwaakasiila cikombelo ca SDA muka White?
“Ndipedwe mulimo wakwaambila bantu besu kuti tabakubwene kuti dyabooli ulaa cibelesyo cimwi acimwi, ncabelesya munzila njobatalangili. Bagwasyi ba Saatani balaanza nzila zyakupanga basizibi kuzwa kubasaante. Ndamwaambila lino, kuti Ndaakulazyikwa mukulyookezya,kucinca kupati kuyootola busena. Nsyezyi nenjakutolwa; pele ndiyandisya kwaambila boonse kuti batantamuke zibelesyo zya dyabooli. Ndiyanda kuti bantu bazyibe kuti ndabacenjezya cakumaninina kalutana sika lufu lwangu.” {Manuscript 1, February 24, 1915. (Empasis supplied)}
Kuti naali kupona sunu, Ellen White naali kunga ulapa cakubelekesya lwiito “amuzwe muli nguwe, Nobantu bangu” cakubelekesya kubantu Bakwe basyomeka mukati kacikombelo ca SDA. Pele taakazanduka naakacili kupona nkaambo:
Nokuba kuti cikombelo ca SDA cakaambwa kuti kusibwaamu uutajisi bulemu bwajulu mu 1903 mu bbuku lya Instructor, cikombelo tiicakaninga kuwa,nkaambo kuti nicakeempwa zibi zyaco, Yahuwah naakacileleka abulemu Bwakwe mulincico. Ncenciceeci Ellen White kusikila kulufu lwakwe ncaatakazandukila cikombelo ca SDA. Cakacili mukuzekelwa. Atalaa waawa, Saatani wakalomya kucita kuti basololi batazungaanyi Bulangizi bwakuboola Kwabili Ellen White naakacili kupona, alimwi kusikila bakali kubeleka anguwe boonse bafwa. Nokuba boobu, naakafwa Ellen White mu 1915, alimwi naakafwa John Norton, mu 1924, basololi bacikombelo ca SDA bakatalika, asyoonto syoonto kubikka ntaamu zyakusandula cikombelo kuti cibe mbuli zikombelo zyamazubaano.
“Kucinca kupati” mu Cikombelo ca SDA kwalo nkwaakatucenjezya Mucizyi Ellen White mukulailila kwakwe kwamamanino kwakacitika ncobeni. Taakazanduka cikombelo ca SDA nkaambo cakacili kuzekelwa naakacili kupona. Kucinca kwaali kunga kwamupa bumboni bwakuti Muuya waYahuwah tuucili mu mbunga ya SDA wakacitika ndeenya kafwide.
Sikulemba zyamusela wa SDA, alimwi musololi, Dr George Knight, wakalomya kwaamba caantangalala muMalembe aaMulimo, kuti
“Bunji bwabaabo bakatalisya Kulangila Kuboola Babuzuba bwaciloba inga tabakonzyi kunjila cikombelo sunu kuti kabeelede kusangana mu Lusyomo lwa Mbunga.” {George R. Knight, ministry, kavwumbi kaniini, 1993,p. 10}
Taakwe uusyomeka kuyandaula kasimpe uunga waya kumbele kuba umwi wacikombelocitakwe bulemu bwa Yahuwah alimwi lusyomo lwaco sunu litatambulwi a Ellen White abagwasyi bakwe.
fuv_Latn bem_Latn bem_Latn swh_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn eng_Latn bem_Latn tso_Latn eng_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn run_Latn bem_Latn bem_Latn bem_Latn bem_Latn bem_Latn bem_Latn bem_Latn